
Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të komunës Karinë të qarkut të Elbasanit

Në mbështetje të nenit 100 të Kushtetutës dhe të neneve 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës përfundimtare të pronave të paluajtshme publike, shtetërore, brenda juridiksionit, territorial dhe administrativ, të komunës Karinë të qarkut të Elbasanit, që transferohen në pronësi ose në përdorim të kësaj komune, sipas lidhjes nr. 1, që i bashkëlidhet këtij vendimi dhe është pjesë përbërëse e tij.
Lista me 139 (njëqind e tridhjetë e nëntë) fletë, që i bashkëlidhet këtij vendimi, përfundon me numrin rendor 1553 (një mijë e pesëqind e pesëdhjetë e tre).
2. Ngarkohen Ministri i Brendshëm, Kryeregjistruesi i Pasurive të Paluajtshme të Republikës së Shqipërisë dhe komuna Karinë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 

Komuna Karinë										Lidhja nr. 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-8
	Prona që përdoren për realizimin e programeve arsimore
	Në pronësi

	9, 10
	Prona që përdoren për realizimin e funksioneve të shëndetit publik
	Në pronësi

	11-27, 403-405
	Prona që përdoren për shërbime funerale
	Në pronësi

	247-256, 388-394
	Prona që përdoren për infrastrukturë dhe shërbime publike (troje)
	Në përdorim

	30-31
	Prona që përdoren për realizimin e programeve të zhvillimit ekonomik
	Në pronësi

	327-337
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim
Nuk transferohen sipërfaqe të tokës bujqësore të trajtuara me vendimin e Këshillit të Ministrave nr. 868, datë 18.6.2008

	332/1, 366/1, 337/1, 344, 1461-1553
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka joproduktive)
	Në pronësi

	32-244, 395-398
	Infrastrukturë (rrugë vendore)
	Në pronësi

	245-246
	Prona që përdoren për infrastrukturë dhe shërbime publike (sheshe)
	Në pronësi



